Jemenin presidenttiä neuvotaan eroamaan - Savon Sanomat
Ulkomaat 07.04.2011 14:00
Jemenin presidenttiä neuvotaan eroamaan
Persianlahden maat yrittävät taivutella Jemenin veteraanipresidentin eroamaan ratkaisuna maan poliittiseen kriisiin.
Asiantuntijat varoittavat, että käsillä voi olla viimeinen mahdollisuus välttää sisällissodan puhkeaminen. Jemenin levottomuuksien pelätään lisäksi vahvistavan terroristiverkosto al-Qaidaa.
Jemenin oppositiolähteiden mukaan Persianlahden maat tarjoavat presidentti Ali Abdullah Salehille syytesuojaa, jos tämä väistyy välittömästi vallasta ja lähtee Jemenistä. Ehdotuksen mukaan valta siirtyisi varapresidentille, joka muodostaisi maahan yhtenäishallituksen valmistelemaan uutta perustuslakia ja vaaleja.
Jemenissä on tammikuusta lähtien vaadittu mielenosoituksissa Salehin eroa. Väkivaltaisuuksissa on kuollut vahvistamattomien tietojen mukaan 125 ihmistä. Saleh on ollut presidenttinä vuodesta 1978 lähtien.
Onnellisuus-29ideologiastaan tunnettu Bhutan saa tuloja vesivoimasta ja turismista – hyvinvointi jakautuu yhä epätasaisesti